সুকুমার রায়ের এই ছড়াটাকে যতোই শিশুতোষ বলি না কেন, এটা কি আসলে শুধুই শিশুতোষ সমস্যা ? মোটেই তা নয়। আমাদের চারপাশে কিলবিল করা মুখ আর মুখোশের বৈপরিত্যের বিপুল ছড়াছড়িতে ফুঁসে উঠা প্রাত্যহিক অসংখ্য প্রশ্নগুলো যে কতো বেশি যৌক্তিক হয়ে ওঠে তা বলার অপেক্ষা রাখে না। কিন্তু এগুলোর উত্তর হয়তো আমরা জানি, সবাই জানে। কিন্তু এর জবাব দেবে না কেউ। কেন দেবে না ? সেটাও হয়তো জানি। এটা কি আমাদের ভয়, ভণ্ডামি, না কি অন্য কিছু ? তাকেও মাঝে মাঝে প্রশ্নবিদ্ধ করতে ইচ্ছে হয়।